open-index/open-wikipedia-markdown huggingface dataset:
Antigonidų dinastija

**Antigonidai** – helenistinė dinastija ir jos sukurta valstybė, atsiradusi padalinus Aleksandro Didžiojo užkariautas žemes. Iš pradžių Antigonidų centras buvo Lydija, o vėliau persikėlė į Makedoniją. Didžiausio išsiplėtimo laikais valstybė valdė didžiąją dalį Mažosios Azijos ir Balkanų, taip pat Siriją.

## Raida

### Antigonidai Mažojoje Azijoje
Aleksandras per trumpą laiką užkariavo Achemenidų imperiją, bet mirė jaunas, nepalikęs suaugusio įpėdinio. Imperiją pradėjo valdyti regentas Perdikas, o Aleksandro generolai Babilono dalybų metu 323 m. pr. m. e. pasidalino imperiją. Vienas karvedžių, Antigonas Vienaakis, gavo valdyti nedideles sritis Mažojoje Azijoje – Lydiją ir Pamfiliją. Tai buvo jo valstybės pradžia.

Pasinaudodamas diadochų karais, Antigonas greitai plėtė savo teritorijas kitų imperijos paveldėtojų sąskaita. 316 m. pr. m. e. nugalėjęs Eumeną, jis gavo didžiąją dalį Mažosios Azijos. Netrukus jis pradėjo karą su Seleukidais, Ptolemėjais ir Antipatridais, užimdamas sritis Graikijoje, Kipre, Sirijoje. Tačiau 301 m. pr. m. e. Ipso mūšis buvo lemtingas Antigono imperijai: jis pats žuvo, o jo valdos padalintos tarp kitų diadochų – Lisimacho, Seleuko ir Kasandro.

### Antigonidai Makedonijoje

Antigonidų valstybę bandė atkurti Antigono sūnus Demetrijus, po Ipso mūšio išlaikęs kontrolę Peloponese. 294 m. pr. m. e. jam pavyko užgrobti Makedonijos sostą, tačiau jį prarado 288 m. Jam taip ir nepavyko susigrąžinti žemių Mažojoje Azijoje, kol mirė 283 m. pr. m. e.

Geriau sekėsi Demetrijaus sūnui Antigonui II. Pasinaudodamas suirute, kilusia Balkanuose po lisimacho mirties, 277 m. pr. m. e. jis įsitvirtino Makedonijos soste ir pavertė Makedoniją savo atsparos tašku. Be to, jis gavo valdyti Trakiją. Tokiu būdu visi Balkanai (išskyrus Epyrą) atiteko į jo rankas.

Taip buvo sukurta antroji Antigonidų valstybė, kurioje Antigono dinastija išlaikė valdžią iki pat 168 m. pr. m. e. Vėlyvuoju jos egzistavimo laikotarpiu valstybę siekė užimti Romos Respublika, kuri pradėjo Makedonijos karus. Paskutinis Antigonidas buvo Persėjas, kuris pralaimėjo Trečiąjį Makedonijos karą. Užėmę Antigonidų karalystę, romėnai padalino ją į keturias respublikas, o 146 m. pr. m. e. jas pavertė Makedonijos provincija.

## Karaliai

* Antigonas I Vienaakis 323 m. pr. m. e. – 301 m. pr. m. e.;
* Demetrijus I Poliorketas 294 m. pr. m. e. – 287 m. pr. m. e.;
* Antigonas II Gonatas 276 m. pr. m. e. -239 m. pr. m. e.;
* Demetrijus Teisingasis 250 m. pr. m. e.;
* Demetrijus II Aetolikas 239 m. pr. m. e. – 229 m. pr. m. e.;
* Antigonas III Dosonas 229 m. pr. m. e. – 221 m. pr. m. e.;
* Filipas V 221 m. pr. m. e. – 179 m. pr. m. e.;
* Persėjas 179 m. pr. m. e. – 168 m. pr. m. e.;
Biharis

**Biharis Lalas** (; 1595–1663 m.) – Indijos poetas, priskiriamas hindi vėlyvųjų viduramžių literatūros (kitaip *rītikāl*) laikotarpiui.

Gimė Gvalijore, brahmano ir kšatrijų žmonos šeimoje, vėliau persikėlė į Orčhą (dab. Madhja Pradešas). Ten jis mokėsi pas žymų poetą Kešavdasą. Vedęs Biharis persikėlė į Mathurą. Ten poetas gavo progą susitikti su Mogolų imperatoriumi Šachu Džahanu ir jam paliko įspūdį. Tada Biharis persikėlė į Agrą, mokėsi persų kalbos, sutiko žymų poetą Rahimą. Vėliau Biharį pas save pasikvietė Ambero valdovas Džai Singhas I. Ten jis sukūrė savo žymiausią kūrinį *Satasaī* (सतस​ई). Mirus žmonai, poetas pasuko bhakto keliu ir iki mirties gyveno Vrindavane.

Biharis rašė bradžo kalba, jo kūriniuose vyravo Krišnos ir Radhos meilės motyvai. Poetas vertinamas už itin išraiškingą, puošnią poetinę stilistiką.
Alejandro Valverde

**Alechandras Valverdė** (*Alejandro Valverde*, g. 1980 m. balandžio 30 d.) – Ispanijos profesionalus plento dviratininkas, nacionalinis Ispanijos čempionas, olimpietis. Šiuo metu atstovauja profesionalią Ispanijos komandą Movistar team.

2009 m. nugalėjo prestižinėse daugiadienėse Vuelta a España dviratininkų lenktynėse. 2008 m. tapo Ispanijos grupinių lenktynių čempionu, o 2014 m. – Ispanijos asmeninių lenktynių laikui nugalėtoju.

## Pasiekimai
;2008
*  Nacionalinis Ispanijos plento čempionas.
* 5 vieta bendroje Vuelta a España lenktynių įskaitoje.
* 1 vieta Liège–Bastogne–Liège lenktynėse.
;2009
* 1 vieta Volta a Catalunya
* 1 vieta Vuelta a España bendroje įskaitoje
;2012
* 1 vieta Vuelta a Andalucía bendroje įskaitoje.
* 1 vieta 12 Tour de France etapas.
* 3 vieta Pasaulio plento dviračių čempionate.
;2013
* 1 vieta Vuelta a Andalucía bendroje įskaitoje.
* 1 vieta Trofeo Serra de Tramuntana.
* 3 vieta Pasaulio plento dviračių čempionate
* 3 vieta bendroje Vuelta a España įskaitoje
;2014
*  Nacionalinis Ispanijos asmeninių lenktynių laikui čempionas
* 1 vieta Vuelta a Andalucía bendroje įskaitoje.
* 3 vieta Pasaulio plento dviračių čempionate

## Šaltiniai
Darius Zagorskis

**Darius Zagorskis** (g. 1969 m. lapkričio 20 d. Vilniuje) –   Lietuvos šachmatininkas, didmeistris (nuo 2013 m.), tarptautinis meistras (1994 m.), Lietuvos šachmatų čempionas (2004 m.), (2013 m.).  Korespondencinių šachmatų srities vyresnysis tarptautinis meistras (2008 m.),  šachmatų olimpietis.

## Biografija
Mokėsi Vilniaus miesto šachmatų ir šaškių sporto mokykloje. 2005 m. tarptautinis korespondencinių šachmatų meistras. 2008 m. rugsėjo 20-26 d. Plevene (Bulgarija) įvykęs eilinis ICCF Kongresas suteikė vyresniojo tarptautinio meistro  titulą.

## Pasiekimai
* 1993 ir 1998 m. Lietuvos žaibo šachmatų čempionate  iškovojo:  aukso, 2000 bei 2003 m. - sidabro, o 2002 bronzos medalius.
* 1996–1998, 2002–2010 m. Šachmatų olimpiada
* 1989 m. Lietuvos vyrų šachmatų čempionatas, 3-ioji vieta
* 1991 m. Lietuvos vyrų šachmatų čempionatas, 2-oji vieta
* 2002 m. Lietuvos vyrų šachmatų čempionatas, 3-ioji vieta
* 2004 m. Lietuvos vyrų šachmatų čempionatas,  1-oji vieta
* 2006 m. Lietuvos vyrų šachmatų čempionatas, 3-ioji vieta 
* 2007 m. Lietuvos vyrų šachmatų čempionatas, 3-ioji vieta 
* 2008 m. Lietuvos šachmatų čempionatas, 2-oji vieta
* 2009 m. Lietuvos vyrų šachmatų čempionatas, 7-oji vieta
* 2013 m. Lietuvos vyrų šachmatų čempionatas, 1 vieta

## Komandinės varžybos
Darius Zagorskis nemažai dalyvauja ir komandinėse varžybose.
Žaidė už Lietuvos rinktinę 1996 - 1998, 2002 -  2010  m. šachmatų olimpiadose.
1997, 2007, 2011, 2013 m.  Europos komandiniuose šachmatų čempionatuose
Žaidė už Vilniaus klubines šachmatų komandas: Kaisė (1994-1996,)  NSEL 30 (2005-2007)m., VŠŠSM (2008 -2009) m.  ir LSK Makabi (2017) Europos šachmatų klubų taurės varžybose.

## Šaltiniai
Massimo Ranieri

**Massimo Ranieri** (tikrasis vardas *Giovanni Calone*; g. 1951 m. gegužės 3 d. Neapolyje) – italų dainininkas ir aktorius.

Dainininko karjerą pradėjo 1964 metais, įrašęs keturias dainas: „Tanti auguri signora“, „Se mi aspetti stasera“, „Non chiudere la porta“ ir „La Prima Volta“, tačiau nei viena iš jų populiarumo nesulaukė.

Atlikėjas išgarsėjo 1970 metais, kai su daina „Vent’anni“ laimėjo „Canzonissima“ konkursą, o antrąkart pergalę pasiekė po dvejų metų – su kūriniu „Erba di casa mia“.

Massimo kine debiutavo 1970 metais filme „Metello“, tai jam pelnė David di Donatello kino apdovanojimą geriausio aktoriaus kategorijoje. 1971 m. jis atstovavo Italijai 1971 m. „Eurovizijos“ konkurse Dubline, kur su daina „L’amore è un attimo“ užėmė penktą vietą. Vėliau daina buvo išleista dar keturiomis kalbomis. Po dvejų metų Massimo dar kartą išvyko į „Euroviziją“, bet tąkart su kūriniu „Chi sarà con te“ liko tryliktas.

Dainininko populiarumas pradėjo mažėti 8-to dešimtmečio viduryje, dėl to daugiausiai skyrė aktoriaus karjerai. Bendradarbiavo su Mauro Bolognini, Giuseppe Patroni Griffi, Giorgio de Lullo, Giorgio Strehler ir Maurizio Scaparro, taip pat vaidino pjesėse ir miuzikluose.

1988 metais Massimo su daina „Perdere l’amore“ laimėjo Sanremo festivalį.

## Nuorodos

* Oficialus tinklalapis – massimoranieri.it

|-
Antanas Zapolskis

**Antanas Zapolskis** (g. 1962 m. balandžio 20 d. Vilniuje) – Lietuvos šachmatininkas, tarptautinis meistras (nuo 1992 m.), dukart Lietuvos šachmatų čempionas (1995, 1999 m.), Lietuvos nacionalinės kategorijos šachmatų sporto teisėjas, daugelio tarptautinių turnyrų ir renginių Lietuvoje organizatorius, oficialių Lietuvos šachmatų delegacijų vadovas.

## Biografija
1969–1977 m. mokėsi Vilniaus S. Nėries vidurinėje mokykloje, 1978–1980 m. – Vilniaus 27-ojoje vidurinėje mokykloje.

1980 m. Vilniaus miesto Olimpinio rezervo Šachmatų-šaškių specializuotos sporto mokyklos instruktorius-metodininkas.
1982 m. Vilniaus skaičiavimo mašinų gamyklos administracijos ūkio skyriaus tiekėjas.
1984 m. Vilniaus šachmatų klubo instruktorius-metodininkas.
1989 m. įkūrė Sportinių paslaugų teikimo kooperatyvą ir jam vadovavo.
Nuo 1990 iki 1995 metų profesionalus šachmatininkas.
1995 m. UAB „Validus“ administratorius.
1998 m. atidarė personalinę įmonę ir jai vadovavo.
1999 m. dienraščio „Respublika“ Šachmatų skyrelio vedėjas.

2004 m. Lietuvos Respublikos Seimo rinkimų kandidatas į Seimo narius. Senamiesčio (Nr. 2) apygardoje iškėlė „Jaunosios Lietuvos“ ir naujųjų tautininkų sąjunga. Daugiamandatėje apygardoje – Krikščionių konservatorių socialinė sąjunga.

Nuo 2000 m. Lietuvos šachmatų federacijos (LŠF) viceprezidentas (2002 m. perrinktas antrai kadencijai). Nuo 2002 metų LŠF administracijos vadovas. Lietuvos šachmatų mėgėjų federacijos prezidentas.
2011 m. „Seimo taurėje – 2011“ vykusiame simultane vienu metu žaidė su 10 varžovų ir laimėjo visas kovas.

## Šeima
Užaugo daugiavaikėje Lietuvos lenkų šeimoje, jauniausias iš 7 vaikų. Tėvas darbininkas. Motina namų šeimininkė. Tėvai ir du broliai mirę.

Žmona Jolanta Zapolskienė, anglų kalbos mokytoja.
Turi 4 vaikus. Sūnus Tomas – Vilniaus kolegijos absolventas. Duktė Indrė – Vilniaus universiteto Tarptautinių santykių ir politikos mokslų instituto absolventė. Sūnus Vytautas – Vilniaus S. Nėries gimnazijos moksleivis. Duktė Vilnė.

Gyvena Dūkštose (Vilniaus rajonas).

## Pasiekimai
* 1995 m. Lietuvos vyrų šachmatų čempionatas, 1 vieta
* 1999 m. Lietuvos vyrų šachmatų čempionatas, 1 vieta
* 1999, 2003 m. Europos komandinis šachmatų čempionatas
* 1986–1991 m. V Baltijos šalių korespondencinių šachmatų komandinis čempionatas, su Lietuvos komanda (Team 6) surinko 49 proc. (111½ taško iš 225 galimų) taškų ir iškovojo vienuoliktą vietą; žaidė 7 lentoje (6½ taško, 12 vieta)

## Šaltiniai

## Nuorodos
* Antanas Zapolskis (2004 m. Seimo rinkimų inf.)
Kešavdasas

**Kešavdasas Mišra** (; 1555–1617 m.) – Indijos poetas, mokslininkas (panditas). Laikomas hindi vėlyvųjų viduramžių literatūros (arba *ritikāl*) pradininku ir vienu pagrindinių atstovų.

Gimė brahmanų poetų, mokslininkų šeimoje Orčhos apylinkėse (dab. Madhja Pradešas). Nors dauguma jo giminės narių plėtojo sanskrito literatūrą, Kešavdasas pasirinko kurti hindi (bradžo kalba). Šis žingsnis laikomas nauju posūkiu hindi literatūroje, nes iki tol kūryba hindi tarmėmis buvo daugiausia žodinė ir plėtojama žemesniųjų kastų. Jis į bradžo kalbą, kuri naudota daugiausia bhakti (religinių) poetų įvedė klasikinės sanskrito literatūros stilių, paremtą literatūrinėmis figūromis, palyginimais, aprašymais. Savo kūryboje rėmėsi vaišnaviškais motyvais.

Kešavdasas buvo Orčhos valdovo Indradžito Singho rūmų poetu, vėliau tarnavo pas Vyrą Singhą Deo.

## Kūriniai

Kešavdasui priskiriama daug įvairių kūrinių. Labiausiai tikėtina, kad jam priklauso šie:
* *Rasikpriyā* (रसिकप्रिया; 1591 m.)
* *Ramcandrikā* (रमचंद्रिका; 1600 m.)
* *Kavipriyā* (कविप्रिया; 1601 m.)
Kapadokija (Romos provincija)

**Kapadokija** buvo Romos provincija Mažojoje Azijoje. Ji maždaug atitiko dabartinės Turkijos rytinę dalį. Provincija kontroliavo istorinius Kapadokijos, Ponto, Mažosios Armėnijos regionus. Nuo IV a. buvo Bizantijos imperijos provincija, bet užėmė mažesnes sritis.

## Raida
Prieš įsigalint romėnams, šias žemes kontroliavo nepriklausoma Kapadokijos karalystė, valdoma Ariaratidų dinastijos. Nusilpus jos valdžiai, dėl vietos sosto varžėsi Bitinijos ir Ponto karalystės, tačiau Roma 95 m. pr. m. e. apgynė Kapadokiją, paversdama ją savo kliente. Tačiau Ponto karalius Mitridatas VI neatsisakė savo interesų, dėl ko tarp jo ir Romos kilo Mitridato karai. Jų metu Pontas išlaikė įtaką Kapadokijoje.

Tik 64 m. pr. m. e. Romai pavyko naujai atgauti valdžią Kapadokijoje, tačiau ji neskubėjo jos paversti provincija. Oktavianas pasitikėjo savo statytiniu karaliumi Archelajumi ir netgi jam davė valdas Kilikijoje bei Mažojoje Armėnijoje. Tačiau po Oktaviano mirties 14 m. Romos rytų politika pasikeitė. Archelajas buvo iškviestas į Romą ir įkalintas, Kapadokija paversta provincija. Tiesa, Archelajaus palikuonys gavo sostus kitose Romos klientėse – Armėnijoje ir Kilikijos karalystėje.

62 m. imperatorius Neronas panaikino savo klientę Ponto karalystę ir jos teritorijas atidavė Kapadokijos provincijai. Administraciniu centru tapo Cezarėja, ilgametė Kapadokijos karalių sostinė. Provincijos valdytojas buvo tituluojamas prokuratoriumi. Būdama viena ryčiausių imperijos provincijų, ji buvo stipriai militarizuota. Tai leido mobilizuoti pajėgas karuose su Partų imperija ir kištis į Armėnijos vidaus reikalus.

Po III a. pabaigos Diokletiano administracinių reformų Azijos provincija stipriai sumažinta, jai paliekant tik centrines dalis. Nuo jos atskirtos naujos provincijos: Pontas, Pirmoji Armėnija, Antroji Armėnija, Didžioji Armėnija. Pati Kapadokija padalinta į dvi dalis: **Pirmąją Kapadokiją** (*Cappadocia Prima*, su sostine Cezarėja) ir **Antrąja Kapadokiją** (*Cappadocia Secunda*, su sostine Tiana). Visos jos priklausė Ponto diecezijai.

VI a. provincija patyrė izaurų genčių invazijas o kurį laiką ją užvaldė Sasanidų imperija. VII a. Bizantijos imperijos administracinės reformos metu provincija buvo padalinta tarp dviejų administracinių vienetų: Armeniako temos ir Anatolijos temos.
Kęstutis Labeckas

**Kęstutis Labeckas** (1988 m. gruodžio 12 d. Vilniuje – 2022 m. sausio 17 d.) – Lietuvos šachmatininkas, tarptautinis meistras (nuo 2009 m.), Lietuvos vyrų šachmatų rinktinės narys.

## Biografija
Šachmatais žaidė nuo šešerių metų. Nuo 1996 m. iki 2006 m. – Lietuvos jaunučių-jaunių rinktinės narys. Daugkartinis Lietuvos jaunučių – jaunių šachmatų čempionatų prizininkas ir laimėtojas. 2012 metais Lietuvos edukologijos universiteto Filologijos fakultete baigė rusų filologijos ir tarpkultūrinės komunikacijos bakalauro studijas. Specialybė – rusų kalbos mokytojas.

Pradėjo dirbti šachmatų mokytoju 2012 m. Kaip šachmatų būrelio vadovas dirbo žydiškoje Vilniaus Šolomo Aleichemo gimnazijoje, Vilniaus Vytės Nemunėlio pradinėje mokykloje, Vilniaus Sofijos Kovalevskajos vidurinėje mokykloje (1-7 klasėse, aukšto meistriškumo), Vilniaus Gabijos gimnazijoje. Nuo 2014 m. rugsėjo mėn. buvo Vilniaus mokymo centro mokytojas.

2015 m. Lietuvos savivaldybių tarybų rinkimų kandidatas į Vilniaus miesto savivaldybės tarybą. Iškėlė Lietuvos valstiečių ir žaliųjų sąjunga. Vedė individualias ir grupines šachmatų pamokas vaikams ir suaugusiems.

## Pasiekimai
* 1997 m. Pasaulio jaunių U10 šachmatų čempionatas, Kanai (Prancūzija): 6,5 tšk., 25 vieta tarp 88 dalyvių.
* 1998 m. Europos jaunių U10 šachmatų čempionatas, Miurek Austrija 4,5 tšk, 22vieta  tarp 52 dalyvių
* 1999 m. Pasaulio jaunių U12 šachmatų čempionatas, Oropesa del Mar (Ispanija): 6,5 tšk 20 vieta tarp 101 dalyvių.
* 2000 m. Europos jaunių U12 šachmatų čempionatas, Kalithea Graikija 4,5 tšk. 27 vieta tarp 50 dalyvių.
* 2001 m. Pasaulio jaunių U14 šachmatų čempionatas, Oropesa del Mar (Ispanija): 4 tšk., 85 vieta tarp 106 dalyvių.
* 2001 m. Europos jaunių U14 komandinės šachmatų pirmenybės Novi Sad Serbija 2 vieta tarp dalyvių 16 
* 2005 m. Europos jaunių U18 klasikinė kontrolė šachmatų čempionatas Herceg Novi Juodkalnija 4,5 tšk 37 vt tarp 66 dalyvių.
* 2005 m. Europos jaunių U18 žaibo šachmatų čempionatas Herceg Novi Juodkalnija 5,5 tšk, 7 vieta tarp 26 dalyvių.
* 2005 m. Europos jaunių U18 komandinės šachmatų pirmenybės Herceg Novi Juodkalnija 4 vieta atstovaujant jungtinei Lietuvos Slovenijos rinktinei tarp 25 dalyvių.
* 2011 m. Europos komandinis šachmatų čempionatas, 3 taškai iš 9
* 2012 m. Šachmatų olimpiada, 5 taškai iš 9

## Bibliografija

* Šiuolaikiniai šachmatai su Kęstučiu Labecku. 2015-02-06. Puslapiai: 51. Leidykla: Petro ofsetas
* Šachmatai nuo pradžių iki akademijos.  2015-11-20.  Puslapiai 110. Leidykla: Petro ofsetas

## Šaltiniai

## Nuorodos
* http://www.chessscotland.com/archives/austria98.htm 
* http://euroyouth2005.youthchess.org/Euroblitz/konacna%20tabela/B18kontab.htm 
* http://euroyouth2005.youthchess.org/
Demokratinis Centras

**Demokratinis Centras** () – tarpukario Latvijos politinė partija.

Įkurta, kaip Latvijos darbininkų partijos ir Latvijos liaudies partijos koalicija 1922 metų parlamento rinkimams. Juose laimėjo 6 vietas ir tapo ketvirta pagal dydį frakcija Saeimoje. Kitais metais koalicija tapo politine partija.

1925 metų rinkimuose laimėjo 5 vietas ir tapo trečia pagal dydį frakcija. 1928 metų rinkimuose – laimėtos 3 vietos, 1931 metais – 6 vietos parlamente. 1934 m. partija panaikinama.
Stokrotka

**„Stokrotka“** () – prekybos tinklas Lenkijoje. Tai yra viena iš mažmeninės prekybos grupės „Maxima Grupė“, kuri koordinuoja „Emperia Holding SA“, dalis.

## Istorija

Įmonė buvo įkurta 1994 metais Liubline. Pirmasis šio tinklo prekybos centras savo veiklą pradėjo 1996 metais Lenčnoje, netoli Liublino. „Stokrotka“ yra vienas iš didžiausių mažmeninės prekybos tinklų Lenkijoje. 2014 m. „Stokrotka Sp. z o.o.“ tapo daugiau nei 240 prekybos centrų ir parduotuvių „Stokrotka“ operatorius. Tinkle dirba apie 7500 darbuotojų.

2018 m. „Maxima Grupė“ už 276 mln. eurų įsigijo 93,7 proc. „Emperia Holding“ bendrovės akcijų. „Maxima grupė“ pranešė, kad sujungs valdomus tinklus Lenkijoje – prie prekybos tinklo „Stokrotka“ bus prijungtas 2012 metais įsigytas tinklas „Aldik“. Integraciją planuojama užbaigti šių metų rudenį, o jo prekės ženklas bus „Stokrotka“ – metų pabaigoje jis turėtų valdyti 563 parduotuves.

## Logotipai

Vaizdas:stokrotka logo old.png|Iki 2013 m. rugpjūčio mėn.
Vaizdas:logo_stokrotka.png|Nuo 2013 m. rugsėjo mėn. 


## Šaltiniai
Esther Epstein

**Estera Epštein** (; g. 1954 m. gegužės 10 d. Gorkyje, Rusija) – Lietuvos ir JAV šachmatininkė, moterų tarptautinė meistrė (MTM), keliskart JAV ir Lietuvos moterų šachmatų čempionė, JAV moterų šachmatų rinktinės narė.

## Biografija
5-erių metų Esterą šachmatais žaisti išmokė tėvas. Vėliau ji pradėjo profesionaliai treniruotis. Būdama 10 metų laimėjo Žemutinio Naugardo moterų šachmatų čempionatą. Nižnij Novgorodo universitete baigė biofiziką. 

Nuo 1972 m. – Moterų tarptautinė meistrė (WIM).
Nuo 1980 m. pabaigos iki 1988 metų gyveno Klaipėdoje kartu su vyru šachmatininku  Aleksandru Ivanovu, GM (1991 m.).  Dalyvavo SSRS čempionatuose  ir Lietuvoje rengiamose šachmatų varžybose. 
1988 m. gavusi leidimą emigruoti į Izraelį,  kartu su vyru  išvyko iš Klaipėdos. Vėliau emigravo į Jungtines Amerikos Valstijas. Bostono universiteto biomedicininių inžinerinių tyrimų instituto kompiuterinių systemų administratorė.

## Pasiekimai
* 1972 m.  Rusijos moterų šachmatų  čempionatas, 3 vieta; iškovota teisę žaisti SSRS moterų šachmatų čempionato pusfinalyje (1972-06-22)
* 1972 m. birželio 22 d. – liepos 11 d. SSRS moterų šachmatų čempionato pusfinalis, Klaipėda,  2 vieta 
* 1972 m. SSRS moterų čempionato finalinis turnyras, 12 vieta
* 1981, 1982, 1984, 1986 metų  Lietuvos moterų šachmatų čempionatas, 1 vieta
*  1983 m. Lietuvos šachmatų čempionatas, 15 vieta (5 taškai iš 15 galimų)
* 1991 m. JAV moterų šachmatų čempionatas, 1 vieta (kartu su I. Levitina) 
* 1997 m. JAV moterų šachmatų čempionatas, 1 vieta 
* 1990, 1992, 1996, 1998, 2000 metų Moterų šachmatų olimpiada (JAV komandos sudėtyje)

## Šaltiniai

## Nuorodos
*Esther Epstein (US Chess Federation)

*Esteros Epstein partijos ir pasiekimai
Paplūdimio ultimeito mylėtojų asociacija

**Paplūdimio ultimeito mylėtojų asociacija** (BULA), tai pagrindinė paplūdimio ultimeito organizacijas vienijanti tarptautinė asociacija. BULA misija yra populiariarinti paplūdimio ultimeitą visame pasaulyje, kelti  paplūdimio ultimeito žaidimo lygmenį, organizuoti paplūdimio ultimeito turnyrus visame pasaulyje.

## Istorija
Paplūdimio ultimeito mylėtojų asociacija (BULA), gimė 1999 metais Rimini, Italijoje, kaip judėjimas siekiantis populiarinti paplūdimio ultimeitą. 2001 balandį įvyko pirmasis BULA narių susitikimas Rimini paplūdimyje, į kurį susirinko pasaulio ultimeito legendos diskusijai ant smėlio  apie BULA ir paplūdimio ultimeito ateitį. Buvo iškelti ilgalaikiai tikslai, kuriuos patvirtino 20 paplūdimio ultimeito turnyrų organizatorių. 2001 liepą Patrick van der Valk buvo išrinktas BULA koordinatoriumi, kuris greitai surinko grupę savanorių iš 12 valstybių: Brazilijos, Danijos, Didžiosios Britanijos, Estijos, Ispanijos, Italijos, JAV, Kanados, Latvijos, Portugalijos, Pietų Afrikos ir Vokietijos.

BULA savo veikla padėjo sparčiai vystytis paplūdimio ultimeitui visame pasaulyje. 2002 vasarį tapo laikinąja pasaulinės skraidančiojo disko federacijos (WFDF) nare. Savo veikla asociacija padėjo turnyrų organizatoriams siūlydami įsigyti diskų, aikščių ir padėdami su renginių viešinimu.

## Artėjantys renginiai
* 2017 m. Pasaulinės paplūdimio žaidynės (ANOC)
San Diegas, JAV, 2017 m. rugsėjo 29 d.- 9 d.  

* 2017 m. Pasaulio paplūdimio čempionatas (WCBU)
Ruajanas, Prancūzija, 2017 m. birželio 18 d.- 24 d.

## Paplūdimio ultimeito čempionatų rezultatai
Europos ultimeito, Europos jaunimo, Europos klubų, Europos ištęstasis, ir Europos atvirojo ultimeito čempionatų rezultatai.

### Pasaulio paplūdimio ultimeito čempionatas (WCBU)
Ruajanas, Prancūzija, 2017&nbsp;m. birželio 18–24 d.

Abu Dabis, JAE, 2015&nbsp;m. kovo 8–13 d.
}
| JAV 
| Kanada 
| Filipinai 
|-
| align="center" | Mišrusis meistrų
| Vokietija 
| JAV 
| Kanada 
| Australia 
|-
| align="center" | Moterų meistrų
| Vokietija 
| JAV 
| Kanada 
| Didžioji Britanija 
|-
| align="center" | Didmeistrių
| Vokietija 
| JAV 
| Švedija 
| Suomija 
|}

Lignano Sabbiadoro, Italija, 2011&nbsp;m. rugpjūčio 22–28 d.

Masejas, Brazilija, 2007&nbsp;m. gruodžio 11–16 d.

Figeira da Fosas, Portugalija, 2004&nbsp;m. rugpjūčio 25–29 d.

### Azijos paplūdimio ultimeito čempionatas (ACBU)

Boracay, Filipinai, 2009&nbsp;m. spalio 29–30 d.

### Europos paplūdimio ultimeito čempionatas (ECBU)
Calafell, Ispanija, 2013&nbsp;m. birželio 27–30 d.

Le Pouliguen, Prancūzija, 2008&nbsp;m. gegužės 8–12 d.

## Šaltiniai

## Nuorodos
* Oficiali paplūdimio ultimeito mylėtojų asociacijos (BULA) svetainė (anglų k.)
Moterų tarptautinė meistrė

**Moterų tarptautinė meistrė** (sutr. **MTM**; (, *WIM*)  – šachmatų srities sporto vardas (titulas), kurį už pasiekimus moterims šachmatininkėms suteikia Pasaulio šachmatų federacija (FIDE). Moterų tarptautinės meistrės vardas yra viena pakopa žemesnis už moterų tarptautinės didmeistrės (WGM) vardą, bet aukštesnis už FIDE meistrės (WFM) vardą. Moterims būtina pasiekti 2200 taškų ELO reitingą. 

## Lietuvos moterų tarptautinės meistrės
Lietuvos šachmatininkės, kurioms buvo suteiktas moterų tarptautinės meistrės vardas (chronologine tvarka pagal vardo įgijimo metus; DM – didmeistris, TM - tarptautinis meistras, MDM - moterų tarptautinė didmeistrė):

* 1972 m. Estera Epštein (g. 1954 m.)
* 1987 m. Kamilė Baginskaitė (g. 1967 m.), MDM
* 1995 m. Dagnė Čiukšytė (g. 1977 m.), IM
* 1998 m. Viktorija Čmilytė (g. 1983 m.), DM
* 2003 m. Renata Turauskienė (g. 1969 m.) 
* 2003 m. Salomėja Zaksaitė (g. 1985 m.) 
* 2005 m. Živilė Šarakauskienė (g. 1978 m.)
* 2006 m. Deimantė Daulytė (g. 1989 m.), TM
* 2008 m. Simona Kiseleva (g. 1987 m.)

## Šaltiniai

## Nuorodos
* MTM meistrės iš Lietuvos
Moterų didmeistrė

**Moterų didmeistrė** (sutr. **MDM**; , *WGM*) – šachmatų srities sporto vardas (titulas), kurį už pasiekimus moterims šachmatininkėms nuo 1977 metų suteikia Pasaulio šachmatų federacija (FIDE). Moterų didmeistrės vardas yra žemesnis už tarptautinio meistro (TM) vardą, bet aukštesnis už moterų tarptautinės meistrės (MTM) vardą. Titulas gali būti suteikiamas **tiesiogai** ar **įvykdžius** normas. Jis suteikiamas visam laikui.

**Tiesiogiai** suteikiamas  užėmus tam tikrą vietą, ar pasiekus rezultatą, turnyre. Pav.,  laimėjus pasaulio jaunimo čempionatą suteikiamas nuostatuose numatytas titulas, ar surinkus daugiau kaip 50 procentų taškų ir pan. Pretendentei į moterų didmeistrės titulą tiesiogiai nustatyti minimalūs  reikalavimai: turėti 2100 reitingą, o jei dar neturi, titulas suteikiamas vėliau, kai įgys nustatytą minimalų reitingą.   Rezultatą patvirtinus Kvalifikacinei Komisijai, jį automatiškai suteikia FIDE.

**Įvykdžius normas** suteikiamas pagal pasiektus rezultatus turnyruose, kuriuose normos nustatytos. Vienas normų rodiklių yra turnyro metu demonstruotas  (pasiektas) reitingas. Normose numatoma ir keliuose turnyruose reikia jį pasiekti ir kiti reikalavimai: moterų didmeistrės titului būtina bent dviejuose turnyruose  pasiekti 2300 taškų, be to, trečdalis iš oponenčių turi turėti moterų didmeistrės titulą. Tai pat, per nustatytą laikotarpį reikia sužaisti mažiausiai 30 reitinguojamų partijų.
## Lietuvos moterų didmeistrės
Lietuvos šachmatininkės, kurioms buvo suteiktas moterų didmeistrės vardas (chronologine tvarka pagal MTM vardo įgijimo metus; DM – didmeistris, TM - tarptautinis meistras):

* 1997 m. Dagnė Čiukšytė (g. 1977 m.), TM
* 1999 m. Viktorija Čmilytė (g. 1983 m.), DM
* 2002 m. Kamilė Baginskaitė (g. 1967 m.) MDM
* 2009 m. Deimantė Daulytė (g. 1989 m.), TM

## Šaltiniai

## Nuorodos
* Moterų didmeistrių sąrašas (FIDE inf.)
LKL 2015–2016 m. sezonas

**[[LKL|„Tete-a-tete Casino LKL“]] 2015–2016 metų sezonas** – 23–as lygos sezonas, kuriame varžosi 10 pajėgiausių šalies krepšinio klubų. Reguliarusis sezonas prasidėjo rugsėjo pabaigoje ir tęsėsi iki birželio pradžios. Į atkrintamąsias varžybas pateko aštuonios geriausios reguliariojo sezono komandos.

## Klubų kaita
Lietuvos krepšinio lygos posėdyje nuspręsta, kad šiame sezone lygoje varžėsi 10 komandų. Praėjusiame sezone paskutinę vietą čempionate užėmusi Mažeikių „Mažeikių“ ekipa iškrito į Nacionalinę krepšinio lygą. NKL pirmenybėse triumfavę Klaipėdos „Nafta-Akvaservis“ krepšininkai paraiškos rungtyniauti LKL nepateikė ir tapo Klaipėdos „Neptūno“ dubleriais. Prieš prasidedant sezonui Prienų ekipa surado naują rėmėją ir tapo Prienų-Birštono „Vytautu“.

## Sezono nutarimai
Lietuvos krepšinio lygos formatas lieka nepakitęs – klubai rungtyniauja keturių ratų sistema. Reguliaraus sezono galutinė turnyrinė lentelė bus sudaroma pagal iškovotų pergalių kiekį. Aštuonios pajėgiausios reguliaraus sezono komandos pratęs kovą dėl čempiono vardo atkrentamosiose varžybose. Ketvirtfinaliai, pusfinaliai ir mažasis finalas bus žaidžiami iki trijų, o didysis finalas iki keturių pergalių. Namų aikštės pranašumas suteikiamas komandai, reguliariajame sezone užėmusiai aukštesnę vietą.

## Reguliarusis sezonas

### Turnyrinė lentelė

### Varžybų lankomumas

### Žaidėjų migracija klubuose

### Trenerių migracija klubuose

## Atkrintamosios varžybos

### Ketvirtfinaliai

----

----

----

----

----

----

----

----

----

----

----

### Pusfinaliai

----

----

----

----

----

----

### Mažasis finalas

----

----

### Didysis finalas

----

----

----

----

## Kelialapiai į tarptautines varžybas

## Statistika

### Reguliarusis sezonas

### Atkrintamosios varžybos

## Individualūs apdovanojimai

### Simbolinis sezono penketukas

### Kiti apdovanojimai

**Geriausias legionierius** - Daniel Ewing, (Klaipėdos „Neptūnas“); 
**Labiausiai patobulėjęs žaidėjas** - Edgaras Ulanovas, (Kauno „Žalgiris“); 
**Geriausia lygos organizacija** - Klaipėdos „Neptūnas“; 
**Geriausias treneris** - Dainius Adomaitis, (Klaipėdos „Neptūnas“); 
**Garbingiausias lygos krepšininkas** - Mindaugas Girdžiūnas, (Klaipėdos „Neptūnas“); 
**Geriausiai besiginantis krepšininkas** - Artūras Jomantas, (Vilniaus „Lietuvos Rytas“); 
**Metų skrydis** - Arvydas Šikšnius, (Klaipėdos „Neptūnas“); 
**„Tete-a-tete Casino-LKL“ šokėjų kovų nugalėtojos** - Klaipėdos „Neptūnas“ šokėjos.

## Šaltiniai

## Nuorodos
Mabel (grupė)

**„Mabel“** buvo Danijos muzikos grupė, gyvavusi 1972–1983 metais. Ją sudarė Mike Tramp, Peter Nielsen, Otto Kulmbak ir Christian Have.

Debiutinį albumą „Another fine mess“ išleido 1977 metais ir jau kitais metais su daina „Boom Boom“ grupė laimėjo „Dansk Melodi Grand Prix“ konkursą. Paryžiuje vykusioje 1978 m. „Eurovizijoje“ vaikinai su 13 taškų užėmė 16 vietą tarp 20 dalyvių. Nepaisant tarptautiniame konkurse užimtos žemos vietos, grupė neprarado populiarumo. Vėliau persikėlė į Ispaniją, po to ir į JAV, kur grupė pakeitė savo pavadinimą iš „Mabel“ į „Studs“ bei pakeitė muzikinį stilių iš pop muzikos į sunkųjį roką.

Grupė iširo 1983 metais, kai vokalistas Mike Tramp persikėlė į Niujorką. Netrukus jis įkūrė roko grupę „White Lion“, kuri sulaukė didelio populiarumo.

## Diskografija
* *Another fine mess* (1977)
* *Message from my heart* (1978)
* *Mabel 4-ever* (1978)
* *Skateboard Rider* (1978)
* *We are the 80’s* (1979)
* *Største Successer* (1979; rinktinių dainų albumas)
* *Extranos* (1981)
* *Det sidste Boom* (2009; rinktinių dainų albumas)

## Nuorodos
* Mabel svetainėje *discogs.com*

|-
Chaimas Mejeris Fainšteinas

**Chaimas Mejeris Fainšteinas** (1911 m. gruodžio 2 d. Kaune – 1944 m. Kauno gete) – Lietuvos žydų kilmės dailininkas, grafikas.

## Biografija
Gimė 1911 m. gruodžio 2 d. Kaune. 1932 m. baigė grafikos studijas Kauno meno mokykloje. Dailės parodose dalyvavo nuo 1935 m., dirbo lakštinės grafikos ir knygų iliustravimo srityje. Tapė Lietuvos politikų ir visuomenės veikėjų portretus, nutapė Vinco Krėvės-Mickevičiaus, Mykolo Romerio ir kitų portretus. Žuvo 1944 m. Kauno gete.

## Šaltiniai
Artimųjų Rytų respiracinis sindromas

**Artimųjų Rytų respiracinis sindromas**, **ARRS** () – uždegiminė kvėpavimo takų liga, kurią sukelia naujo tipo virusas, priklausantis betacoronavirus genčiai, vadinamas Artimųjų Rytų respiracinio sindromo koronavirusu (angl. MERS-CoV, liet. ARRS-CoV). Sindromas  gali pasireikšti nuo lengvų kvėpavimo sutrikimų iki sunkių plaučių uždegimo formų. 
 
## Simptomai

Virusui būdingi panašūs į gripą simptomai, keliantys pavojų gyvybei. Anot Pasaulinės sveikatos organizacijos, kol kas mažai tikėtina, kad židiniai atskirose šalyse virstų epidemija, tačiau jeigu virusas mutuotų, galima situacija, analogiška anksčiau pasaulyje išplitusiam SARS virusui SARS-CoV.

## Epidemiologija

Pirmieji užsikrėtimo naujuoju virusu atvejai užfiksuoti 2012 m. Saudo Arabijoje. Registruotas 24 šalyse, daugiausia Saudo Arabijoje, Pietų Korėjoje. Iki 2019 m. gruodžio buvo užregistruoti 2468 patvirtinti ligos atvejai ir ne mažiau 851 mirtimi pasibaigę atvejai, siejami su šiuo virusu. Mirštamumas – 34,5 %.

Vienas paskutinių viruso protrūkių – Pietų Korėjoje, kur 2015 m. birželio mėn. MERS infekcijos aukų skaičius padidėjo iki 6, o bendras infekuotų asmenų skaičius šoktelėjo iki 87. 17 iš 23 naujų užsikrėtusiųjų buvo iš tos pačios greitosios pagalbos stoties Seule, kur buvo užregistruotas pirmasis koronavirusu užsikrėtęs asmuo Pietų Korėjoje. Daugiau nei 2,3 tūkst. žmonių laikyti karantino sąlygomis, įskaitant ir visą kaimą šalies pietvakariuose, kur atvažiavo vienas iš su ligoniais kontaktavusių asmenų. Šalyje buvo uždaryta daugiau nei tūkstantis mokyklų.

Mokslininkai kol kas negali tiksliai paaiškinti, kaip būtent yra perduodamas MERS koronavirusas. Kol kas nuo viruso nėra sukurta nei vakcina, nei specifinė antivirusinė terapija. Gydytojai rekomenduoja plautis rankas muilu ne mažiau 20 sekundžių, vengti tiesioginio kontakto su potencialiai užsikrėtusiu asmeniu, dezinfekuoti dažnai naudojamus bendro naudojimo daiktus (pavyzdžiui, durų rankenos ir kt.).

## Nuorodos

* Pasaulinė sveikatos organizacija. Artimųjų Rytų kvėpavimo takų sindromas 
* Pietų Korėjoje siaučia MERS virusas

## Šaltiniai
Stašėnų piliakalnis

**Stašėnų piliakalnis** (nacionalinio reikšmingumo lygmens registrinis kultūros paveldo objektas: unikalus kodas – ) – piliakalnis vakarinėje Jonavos rajono savivaldybės teritorijos dalyje, Stašėnuose (Dumsių seniūnija), 1 km į pietus nuo kaimo Pakrantės gatvės ir Neries upės, jos intako Užtvinimo kairiajame krante.

Pasiekiamas vykstant keliu  (). Ties Gumbiškių sankryža pasukama šiaurės kryptimi į Stašėnų kelią. Juo pavažiavus 1,47 km, pasibaigus Salupių miškui, slėnyje sukama į dešinę ir rytų kryptimi važiuojama 300 m iki artimiausios sodybos. Yra į pietus nuo jos, miško pakraštyje.

## Piliakalnis
Įrengtas Neries aukštutinės terasos kyšulyje. Šiaurės pusėje jį juosia Neries slėnis, rytuose ir pietryčiuose – Užtvinimo upelio dauba. Šlaitai statūs, 10–12 m aukščio. Vakarų ir pietvakarių pusėje piliakalnis susisiekia su aukštuma.

Aikštelė trikampė, pailga šiaurės rytų – pietvakarių kryptimi, 11 m ilgio ir 10 m pločio, žemėjanti link šiaurės rytinio galo ir kraštų. Pietvakariniame jos pakraštyje supiltas 18 m ilgio, nuo 4 m (viršuje) iki 8–12 m (ties pagrindu) pločio puslankio pavidalo gynybinis pylimas. Išorinėje pylimo pusėje iškastas 24 m ilgio, 6,5 m pločio ir 1,5 m gylio griovys.

Piliakalnis apaugęs lapuočiais medžiais ir eglėmis. Jo šiaurės rytiniame šlaite išlikusi Antrojo pasaulinio karo apkasų tranšėja, o pylimo viršuje matosi sena duobė. Šiaurinis šlaitas erodavęs, truputį nuslinkęs.

Teritorijos plotas – 0,4913 ha.

## Tyrimai
2015 m. piliakalnį išaiškino biologas Darius Stončius, žvalgė archeologai Jonas Balčiūnas, Arūnas Strazdas ir Algirdas Skrupskelis (Kultūros paveldo centras). Pylimo paviršiuje rastas molio tinko fragmentas.

Objektas detaliau netyrinėtas, datuojamas I tūkstantmečiu – II tūkstantmečio pradžia.

## Šaltiniai

## Nuorodos
* Stašėnų piliakalnis, Jonavos r. sav., Stašėnų k. (Dumsių sen.). – Kultūros vertybių registras
* Piliakalnių „atradėjo“ dėka Lietuvoje užregistruotas dar vienas – Stašėnų piliakalnis. – LRT.lt
San Babilo aikštė, 20 valanda

** San Babilo aikštė, 20 valanda** () – 1976 m. Italijoje sukurtas politinis trileris, demonstruotas 10-ame Maskvos tarptautiniame kino festivalyje. Juostos pagrindas – realūs įvykiai, nutikę Milane 1975 m. gegužės 25 d., kuomet San Babilo aikštėje buvo nužudytas dešiniųjų pažiūrų 26 metų studentas ir sunkiai sužeista jo draugė. Nusikaltimą įvykdė 5 jauni neofašistai, priklausę grupuotei, besirenkančiai šioje aikštėje. Filme pasakojama istorija trunka vieną dieną.

Visus pagrindinius vaidmenis, išskyrus prostitutės Lalos (akt. Brigitte Skay), atliko neprofesionalūs aktoriai, tuo siekiant filmą kiek įmanoma labiau priartinti prie realybės. 

## Turinys

San Babilo aikštė – vieta Milane, kur renkasi jauni neonaciai. Čia jų teritorija ir mieste dominuojantys komunistai stengiasi čia neužklysti. Policija nuolatos budi apylinkėse, tačiau niekada nesikiša į neramumus. Pagrindiniai herojai – 4 jaunuoliai (Fabricijus, Mikis, Franko, Alfredo), prijaučiantys neonacių politikai, tačiau norintys veikti, kovoti su nekenčiamais komunistais ir visais, nepriklausančiais, jų supratimu, arijams. Franko, turtingos motinus sūnus, vienintelis iš jų nėra turėjęs problemų su teisėsauga, todėl kitų nuolat pašiepiamas. Kuomet jaunuoliai nusprendžia padėti bombą pastate, kuriame renkasi komunistai, ši užduotis patikima būtent jam, tačiau Franko paskutinę akimirką išsigąsta ir palieka sprogmenis tualete, net neuždegęs padegamosios virvės, nors bičiuliams tvirtina, kad ši galbūt tiesiog užgeso. Fabricijui sužinojus tiesą, jis ima šantažuoti Franko, kad šis „imtų veikti“, kitaip apie jo nesugebėjimą atlikti pavedimo. Šis sutinka, nors akivaizdžiai bijo.

Fabricijus pats išrenka auką – jauną porą, kurios vaikinas gatvėje nuplėšia nacistinį plakatą, o merginą jis „kažkur matė“. Vaikinai pradeda persekioti nieko neįtariančią porą, nors pradžioje ir neplanuoja tragiškos gaudynių baigties... 
	

## Pagrindiniai aktoriai
* Daniele Asti
* Brigitte Skay
* Giuliano Cesareo
* Pietro Brambilla
* Pietro Giannuso
* Grazia Baccari
* Paola Faloja
Marvelės II piliakalnis

**Marvelės II, Noreikiškių piliakalnis** (nacionalinio reikšmingumo lygmens registrinis kultūros paveldo objektas: unikalus kodas – 38306 ) – piliakalnis centrinėje Kauno rajono savivaldybės teritorijos dalyje, ties riba su Kauno miestu, Noreikiškėse (Ringaudų seniūnija), kairiajame Nemuno krante. 

Pasiekiamas vykstant Kauno miesto Užnemunės gatve, jungiančia kelius  () ir . Iš jos sukama į lygiagrečiai einančią Marvelės gatvę, o iš šios – pietvakarių kryptimi į Bublių gatvę. Kitame jos gale sukama į dešinę, į Gelgaudiškių gatvę ir ja važiuojama iki galo. Yra į pietus nuo šios gatvės, aukštumos kyšulyje, Kamšos miško pakraštyje. Kitas kelias: Noreikiškėse iš pagrindinės Šiltnamių gatvės (), ties Noreikiškių dvaru  pasukama šiaurės kryptimi į Šilo gatvę, važiuojama iki jos galo, Kamšos miško pakraščio. Piliakalnis nepažymėtas.

## Piliakalnis
Įrengtas Nemuno kairiojo kranto aukštutinės viršsalpinės terasos kyšulyje. Šiaurės pusėje jį juosia upės slėnis, šiaurės rytuose, rytuose ir vakaruose – slėnio griovos. Šlaitai statūs, 15–25 m aukščio. Pietų pusėje piliakalnis susisiekia su aukštuma. 

Aikštelė netaisyklingo stačiakampio plano, pailga beveik šiaurės – pietų kryptimi, 40 m ilgio, 12 m pločio pietiniame ir 10 m pločio šiauriniame gale. Jos paviršius ties viduriu nežymiai įdubęs, o šiaurinis kraštas iškilęs iki 1 m aukščio. 

Pietiniame aikštelės gale supiltas 15 m ilgio, 1,5–2 m aukščio ir 16 m pločio gynybinis pylimas. Jo išorinėje pusėje išlikęs 20 m pločio ir 0,5–1 m gylio griovys.

Piliakalnis apaugęs mišku, paveiktas gamtinės erozijos. Pylimas apardytas senų duobių.

Teritorijos plotas – 1,4234 ha.

## Tyrimai
2014 m. piliakalnį išaiškino biologas Giedrius Vaivilavičius (Kauno marių regioninis parkas), žvalgė archeologai Jonas Balčiūnas, Arūnas Strazdas ir Algirdas Skrupskelis (Kultūros paveldo centras). Pylime esančių duobių pakraščiuose rasta smulkių molio tinko fragmentų.

Objektas detaliau netyrinėtas. Datuojamas I tūkstantmečio pab. – II tūkstantmečio pr.

## Šaltiniai

## Nuorodos
* Marvelės piliakalnis II, Kauno r. sav., Noreikiškių k. (Ringaudų sen.). – Kultūros vertybių registras
* Valstybės šventės dieną atrastas naujas piliakalnis Kaune. – Alkas.lt 
* Kaune atrastas septintas svarbus objektas. – Delfi.lt
* Marvelės piliakalnis. – KaunoDiena.lt
O jeigu Dievas būtų Saulė?

**O jeigu Dievas būtų Saulė?** () – 2007 m. JAV sukurta televizijos drama

## Pagrindiniai aktoriai
: *Aktorius – vaidmuo*
* Lacey Chabert – Džeimė Spagnoleti
* Gena Rowlands – Melisa Eizenblum
* Sam Trammell – Džefas
* Sarah Rafferty – Reičelė Eizenblum
* Klea Scott – Karmen
* Amanda Brugel – Leisė 

## Turinys

Džeimė Spagnoleti, besiruošianti tekėti už advokato Džefo, dirba greitosios pagalbos priėmimo skyriuje ir pirmoji suteikia pagalbą čia atvykstantiems žmonėms. Tokių įvykių fone nuo šautinių žaizdų miršta Džeimės tėvas, policininkas, o netekti dar labiau apsunkina tai, kad mergina prieš mirtį su juo susipyko. Kamuojama prieštaringų jausmų, ji padaro klaidų darbe ir gauna priverstinį pasiūlymą laikinai persikelti į kitą skyrių. Čia ji susipažįsta su Melisa – pagyvenusia moterimi, kenčiančia nuo vėžio. Nors šios dukra desperatiški stengiasi priversti motiną gydytis, pastaroji atrodo susitaikiusi su likimu ir tiesiog nori nugyventi likusias dienas savo namuose. Po pradinės antipatijos, vėliau tarp Džeimės ir Melisos atsiranda ryšys, ir, stebėdama šios elgesį, jaunoji moteris pradeda suvokti, kad gyvenimas nesibaigia mirtimi...

## Apdovanojimai
* Emmy (nominacija) – geriausia antrojo plano aktorė  seriale arba filme (G. Rowlands)
* Ekrano aktorių gildijos apdovanojimas (nominacija) – geriausia antrojo plano aktorė  seriale arba filme (G. Rowlands)
Kulka generolui

**Kulka generolui** () – 1966 m. režisieriaus Damiano Damiani sukurtas politinis vesternas apie Meksikos revoliuciją. Tai vienas populiariausių „Zapata“ stiliaus spageti vesternų, nors pats režisierius jį pirmiausia laikė politiniu filmu.

## Pagrindiniai aktoriai
: *Aktorius – vaidmuo*
* Gian Maria Volonte – „El Čunčo“ Munozas
* Lou Castel – Viljamas Teitas / Mažylis
* Martine Beswick – Adelita 
* Klaus Kinski – El Santas
* Jamie Fernandez – generolas Elijas
* Andrea Chechi – donas Felipė
* Aldo Sambrell – leitenantas Alvaro Pereda
* Carla Gravina – Rozarija

## Turinys

Meksika, XX amžiaus pradžia. Čunčo, traukinių plėšikas, banditas ir prekeivis ginklais, veikia išvien su revoliucionieriais. Įvykdžius eilinį apiplėšimą, jis susiduria su paslaptingu Viljamu Teitu, pravarde Mažylis. Traukinio užpuolimo metu šis sukausto save antrankiais ir prisistato kaip ieškomas nusikaltėlis, todėl sulaukia Čunčo pasiūlymo prisijungti prie jo gaujos.

Pastarasis negali atsidžiaugti naujuoju pagalbininku: Mažylis šaltakraujis, žiaurus, puikiai šaudo ir trokšta lengvo bei aprūpinto gyvenimo. Nors ne visi gaujoje patenkinti pasirodžiusiu „gringo“, tarp Čunčo ir Mažymo netrukus užsimezga tvirta draugystė.

Gabendami revoliucionierių generolui Elijui pagrobtus ginklus, jie atsiduria San Migelyje – nedideliame miete, kuriam gresia kariuomenės puolimas. Čia pasirodo ir kita Čunčo pusė: sutiktas kaip didvyris, jis prižada grįžti su pastiprinimu, tačiau iš tiesų pasprunka su ginklais, palikdamas dalį gaujos bei savo paties brolį, kunigą El Santą. 

Po ilgų klajonių generolo El Santo štabą pasiekia tik Čunčo ir Mažylis. Kol pastarasis pasimeta kareivių minioje, Čunčo, pradžioje sutiktas kaip didvyris, apkaltinamas išdavęs revoliuciją ir palikęs likimo valiai kovos draugus. Kaltintoju tampa iš San Migelio ištrūkęs El Santas ir Čunčo nuteisiamas sušaudyti. El Santas pats pasisiūlo įvykdyti nuosprendį ir nusiveda brolį už uolos. Šiam besitaikant, nuaidi du šūviai, kuriuos paleidžia Mažylis: pirmoji kulka pakerta El Santą, antroji – generolą Eliją. Sumaištyje Čunčo pasprunka, tačiau jis prisimena matęs pas Mažylį auksinę kulką, kuri ir pakirto generolą.

Miesto viešbutyje Čunčo galiausiai suranda Mažylį, kuris prisipažįsta esantis samdomas žudikas, turėjęs užduotį nužudyti generolą Eliją, o auksinė kulka – jo skiriamasis ženklas, kad darbą atliko būtent jis. Mažylis prisipažįsta viską planavęs nuo pradžių ir išnaudojęs Čunčo bei jo gaują, kad priartėtų prie savo taikinio. Kaip kompensaciją, Mažylis viešbučio seife paliko jam 50 tūkstančių dolerių auksu – pusę sumos, kurią jis gavo atlikęs užduotį...
Princesė Šarlotė

**Šarlotė, Velso princesė **(; tikrasis vardas *Charlotte Elizabeth Diana*; g. 2015 m. gegužės 2 d.) – Velso princo Viljamo ir princesės Ketrin dukra, Karolio III anūkė. Princesė Charlotte yra trečia eilėje į šalies sostą po tėvo ir brolio Princo Džordžo.

2014 m. rugsėjo 8 d. *Klarenso* rūmai paskelbė, kad tuometinė Kembridžo kunigaikštienė laukiasi antro savo vaiko. Ketrin buvo paguldyta į Londono *St Mary’s* ligoninę 2015 m. gegužės 2 dienos rytą. Mergaitė gimė 8:34 UTC laiku, svėrė 3,71 kg.

## Šaltiniai
At. Long. Last. ASAP

**At. Long. Last. A$AP** – antrasis studijinis amerikiečių hiphopo atlikėjo A$AP Rocky albumas, išleistas 2015 m. gegužės 26 d. Albumas turėjo pasirodyti birželio 2 d., tačiau buvo nutekintas į internetą ir išleidimo data buvo pakeista. Albume dainas kartu atlieka ir kiti atlikėjai, kaip, pavyzdžiui, M.I.A., Schoolboy Q, Kanye West, Rod Stewart, Lil Wayne ir kiti. Albumas susilaukė teigiamų kritikų įvertinimų ir debiutavo pirmojoje „Billboard 200“ reitingo vietoje.

## Dainų sąrašas

## Išnašos
Vytautas Vaznonis

**Vytautas Vaznonis** (g. 1986 m. rugsėjo 25 d. Kaune) – Lietuvos šachmatininkas, 
tarptautinis meistras (nuo 2008 m.), Lietuvos žaibo šachmatų čempionas (2011 m.), Kauno ŠK „Margiris“ narys. Nuo 2001 metų žaidžia ir korespondenciniais šachmatais.

## Pasiekimai
* 1996 m. Pasaulio jaunių šachmatų čempionatas, Cala Galdana, Menorka (Ispanija): 21 vieta tarp 72 dalyvių
* 2000 m. Pasaulio jaunių šachmatų čempionatas, Oropesa del Mar (Ispanija): 6,5 taškai,	26 vieta tarp 95 dalyvių
* 2001 m. Pasaulio jaunių šachmatų čempionatas, Oropesa del Mar (Ispanija): 6 taškai, 43 vieta tarp 102 dalyvių
* 2002 m. Pasaulio jaunių šachmatų čempionatas, Heraklionas (Graikija): 5,5 taškai, 43 vieta tarp 94 dalyvių
* 2003 m. Pasaulio jaunių šachmatų čempionatas, Kalitėja, Halkidiki (Graikija): 6 taškai,	47 vieta tarp 101 dalyvių
* 2004 m. Pasaulio jaunių šachmatų čempionatas, Heraklionas (Graikija): 5,5 taškai, 47 vieta tarp 84 dalyvių
* 2006 m. Pasaulio jaunimo šachmatų čempionatas, Jerevanas (Armėnija), 6 taškai iš 13 galimų, 	60 vieta tarp	83 dalyvių
*  2006 metų Lietuvos greitųjų šachmatų  čempionas (tarp vyrų, 56 dalyviai), 7,5 taško iš 9 galimų
* 2007 metų NATO šachmatų čempionas
* 2007 m. Europos šachmatų čempionatas, Drezdenas (Vokietija), 5 taškai iš 11 galimų, 403 dalyviai
* 2008 m. Europos Sąjungos šachmatų čempionatas, Liverpulis (Jungtinė Karalystė): 4 taškai iš	10 galimų, 99 vieta tarp 141 dalyvių
* 2008 m. Lietuvos vyrų šachmatų čempionatas, 11 vieta iš 12 dalyvių
* 2009 m. Lietuvos vyrų šachmatų čempionatas, 5 vieta iš 12 dalyvių
* 2011 m. Seimo taurės turnyro nugalėtojas
* 2011 m. liepos 6 d.  Greitųjų šachmatų turnyro nugalėtojas, Kaunas
* 2011 m. rugpjūčio 8–12 d. XXII NATO šachmatų čempionatas, Kauno įgulos karininkų ramovė (su krašto apsaugos sistemos komanda - Vytautas Vaznonis, kpt. Kostas Mačiokas, jaun. eil. Artūras Voroblievas, eil. Diana Pažėrienė, eil. Donatas Mankauskas ir eil. Vladas Lukjanovas)
* 2014 m. Kasmetinio šachmatų turnyro „Birštono taurė - 2014“ nugalėtojas

## Šaltiniai

## Išorinės nuorodos

 Vytautas Vaznonis
Gediminas Šarakauskas

**Gediminas Šarakauskas** (g. 1977 m. spalio 25 d. Vilniuje) – Lietuvos šachmatininkas, 
tarptautinis meistras (nuo 2000 m.), Lietuvos žaibo šachmatų čempionas (2005 m.), Lietuvos vyrų šachmatų rinktinės narys, šachmatų olimpietis, Vokietijos šachmatų klubo *SVG Offenburg* narys (nuo 2010 m.).

## Biografija
1996-2000 metais Vilniaus universiteto Gamtos mokslų fakultete baigė geografijos bakalauro studijas. Dirba „Aspinal of London“ (Jungtinė Karalystė). Gyvena Vokinge, pietryčių Anglijoje.

Vedęs (2001 m.). Žmona Živilė Čiukšytė-Šarakauskienė (g. 1978 m.), šachmatininkė, Moterų tarptautinė meistrė (WIM). 

## Pasiekimai
* 1997 m. Pasaulio jaunimo šachmatų čempionatas,	Žaganis (Lenkija): 6 taškai iš 13 galimų, 	55 vieta tarp 78 dalyvių
* 1999 m. tarptautinės varžybos, Česke Budejovicai (Čekija), 1 vieta 
* 2000 m. meistrų turnyrų Olomouce (Čekija), 1 vieta  
* 2002 m. Briumatas (Prancūzija), 1 vieta  
* 2003 m. didmeistrių tarptautinės varžybos, Budapeštas (Vengrija), 1 vieta
* 2005 m. Europos Sąjungos šachmatų čempionatas, Korkas (Airija), 14 vieta
* 2006 m. Nacionalinės šachmatų lygos varžybos, 1 vieta (su Vilniaus NSEL 30 komanda)
* 2006 m. tarptautinės varžybos, Plateliai, 1 vieta 
* 2008 m. 38-oji Šachmatų olimpiada, Drezdenas (Vokietija)
* 2008 m. Lietuvos vyrų šachmatų čempionatas, 4 vieta
* 2009 m. Lietuvos vyrų šachmatų čempionatas, 6 vieta
* 2009 m. Europos komandinis šachmatų čempionatas, Novi Sadas (Serbija)

## Šaltiniai

## Išorinės nuorodos

Gediminas Šarakauskas
Algirdas Bandza

**Algirdas Bandza** (g. 1957 m. kovo 19 d.) – Lietuvos šachmatininkas, 
tarptautinis meistras, nuo 2005 metų tarptautinis korespondencinių šachmatų meistras (ICM), 1985 metų Lietuvos čempionas (su E. Šlekiu ir V. Kozlovu).

## Biografija
Žaidžia šachmatais įvairiuose tarptautiniuose turnyruose. Nuo 1992 metų rungtyniauja ir korespondenciniais šachmatais. Neformaliojo švietimo mokytojas. Nuo 2010 metų vadovauja Lietuvos vaikų ir jaunimo centro Šachmatų būreliui (jį lanko 6-18 m. amžiaus vaikai). 2014 metais rengė dienraščio Respublika Šachmatų skyrelį mėgėjams.

Išsiskyręs. Buvusi žmona Rasa Kartanaitė-Bandzienė (g. 1961 m.),  šachmatininkė. Uošvė Marija Kartanaitė (g. 1932 m.), šachmatininkė, trenerė.

Turi tris vaikus: dvi dukras – Jovitą Bandzaitę ir Laimą Bandzaitę – ir nebinarį vaiką Lex Kartanė.

## Pasiekimai
*3-iojo sezono „BISTROT TAURĖ 2004 - 2005“ taurės IV etapo nugalėtojas, „Bistrot“ kavinė (Vilnius) 
* 2007 m. lapkričio 17-18 d. Šachmatų trenerio Antano Molevičiaus atminimo turnyras (Ukmergė), Suaugusiųjų ir jaunių grupėje - 2 vieta (tarp 57 dalyvių)
* 2009 m. II tarptautinio šachmatų festivalio ()  turnyro nugalėtojas (Lenkija), 1 vieta tarp 26 dalyvių
* „Seimo taurė – 2011“ didysis finalas dėl pereinamosios Seimo taurės, 1 vieta tarp 32 dalyvių
* 1999-2009 m.  6-asis Europos  komandinis korespondencinių šachmatų čempionatas, 2 vieta (žaidė 7 lentoje su Lietuvos komanda: Vytautas Andriulaitis (GM), Virginijus Grabliauskas (SM), Alfonsas Kupšys (SM), Pavelas Rubinas (SM), Marijonas Ročius (SM), Darius Zagorskis (SM), Algirdas Bandza (IM), Vitalijus Novikovas (SM), Gintautas Petraitis (SIM), Dainius Minelga, Virginijus Dambrauskas (SM), Rimantas Rupšys (IM), Algirdas Rauduvė (IM) / Kazys Godlauskas)

## Šaltiniai